Denne artikkelen omhandler fotballspilleren.  For tidsskriftet, se Josimar (tidsskrift).

**Josimar Higino Pereira** (født 9. september 1961 i Rio de Janeiro) er en tidligere brasiliansk fotballspiller.

Klubbspill
----------

Josimar spilte i perioden 1982–1988 for Botafogo i Brasil og ble i 1988 solgt til Sevilla FC i Spania, men klarte aldri å sikre seg fast plass på laget og returnerte til Brasil etter bare en sesong, hvor han signerte for Clube de Regatas do Flamengo.

Landslagsspill
--------------

Josimar fikk 16 landskamper for Brasil i perioden 16. juni 1986 til november 1989. Han kom med i landslagstroppen til VM-sluttspillet i 1986 helt i siste liten da Leandro nektet å reise til sluttspillet. Av disse 16 landskampene endte 13 med seier, mens 3 kamper endte uavgjort. Brasil tapte aldri en landskamp med Josimar på banen.

Han debuterte på landslaget i VM-sluttspillet i Mexico i 1986 etter en skade på Édson som opprinnelig var førstevalget til Brasil som høyreback. Édson måtte ut med skade allerede etter ti minutters spill i kampen mot Algerie, men landslagssjef Telê Santana valgte å erstatte Édson med midtbanespilleren Falcao.

Brasil var klare for 8-delsfinalen før den siste kampen i gruppespillet og Santana ga Josimar sjansen som høyreback i kampen mot Nord-Irland. Santanas opprinnelige tanke var å bruke midtbanespilleren Alemão som høyreback, men etter en samtale med Josimar ble han foretrukket på backen. I det 42. minuttet scoret han et helt utrolig mål fra omtrent 25 meter. Et prosjektil av et skudd suste inn bak en sjanseløs Pat Jennings i målet til Nord-Irland.

Josimar fulgte opp denne scoringen, med nok et fantastisk mål i den neste kampen mot Polen som Brasil vant 4-0 og dermed tok seg videre til Kvartfinalen. Josimar spilte også kvartfinalen mot Frankrike, men kunne dessverre ikke forhindra at hans lag tapte på straffesparkkonkurranse i en kamp som av mange betegnes som en av historiens beste.

Josimar spilte med trøye nummer 13 i mesterskapet.

I 1987 spilte Josimar begge Brasils kamper i Stanley Rous Cup. Rous Cup var en turnering mellom England og Skottland som oppstod i 1985, men fra 1987 og frem til turnerningen ble avviklet i 1989 ble et Sør-Amerikans land invitert som gjest i turneringen hvert år. Brasil spilte 1-1 mot England, mens de slo Skottland 2- 0 og ble dermed vinneren av turneringen siden England og Skottland spilte uavgjort i sitt møte.
Josimar spilte begge kampene som høyreback og spilte med draktnummer 2.

I 1989 var Josimar med å vinne Copa América med Brasil. Dette var Brasils første seier i mesterskapet siden 1949 og i turneringern som ble arrangert på hjemmebane slo de Uruguay 1-0 i den avgjørende gruppefinalekampen som ble spilt på Maracanã stadion.

Josimar spilte kun 4 minutter som innbytter i turneringen, og han ble byttet inn etter 86 minutter i den avgjørende kampen mot Uruguay.   
 
Han spilte med trøye nummer 13 også i dette mesterskapet.

### Landskamper

| Nr | Dato | Stadion | Motstander | Resultat | Turnering | Draktummer |
| --- | --- | --- | --- | --- | --- | --- |
| 1 | 12. juni, 1986 | Estadio Jalisco, Guadalajara, Mexico | Nord-Irlands flagg Nord-Irland | 3–0 | Mexico VM 86 | 13 |
| 2 | 16. juni, 1986 | Estadio Jalisco, Guadalajara, Mexico | Polens flagg Polen | 4–0 | Mexico VM 86 | 13 |
| 3 | 21. juni, 1986 | Estadio Jalisco, Guadalajara, Mexico | Frankrikes flagg Frankrike | 1–1 | Mexico VM 86 | 13 |
| 4 | 19. mai, 1987 | Wembley Stadium, London, England | Englands flagg England | 1–1 | Rous Cup | 2 |
| 5 | 23. mai, 1987 | Lansdowne Road, Dublin, Irland | Irlands flagg Irland | 0–1 | Vennskapskamp | 2 |
| 6 | 26. mai, 1987 | Hampden Park, Glasgow, Skottland | Skottlands flagg Skottland | 2–0 | Rous Cup | 2 |
| 7 | 28. mai, 1987 | Helsingfors Olympiastadion, Helsingfors, Finland | Finlands flagg Finland | 3–2 | Vennskapskamp | 2 |
| 8 | 1. juni, 1987 | Ramat-Gan Stadium, Tel Aviv, Israel | Israels flagg Israel | 4–0 | Vennskapskamp | 2 |
| 9 | 21. juni, 1987 | Estádio da Ressacada, Florianópolis, Brasil | Ecuadors flagg Ecuador | 4–1 | Vennskapskamp | 2 |
| 10 | 24. juni, 1987 | Estádio Olímpico Monumental, Porto Alegre, Brasil | Paraguays flagg Paraguay | 1–0 | Vennskapskamp | 2 |
| 11 | 26. juni, 1987 | Estadio Olímpico Chateau Carreras, Córdoba, Argentina | Venezuelas flagg Venezuela | 5–0 | Copa América 1987 | 2 |
| 12 | 3. juli, 1987 | Estadio Olímpico Chateau Carreras, Córdoba, Argentina | Chiles flagg Chile | 0–4 | Copa América 1987 | 2 |
| 13 | 16. juli, 1989 | Maracana, Rio de Janeiro, Brasil | Uruguays flagg Uruguay | 1–0 | Copa América 1989 | 13 |
| 14 | 23. juli, 1989 | São Januário, Rio de Janeiro, Brasil | Japans flagg Japan | 1–0 | Vennskapskamp | 13 |
| 15 | 30. juli, 1989 | Estádio Olimpico Nacional Brigido Iriarte, Caracas, Venezuela | Venezuelas flagg Venezuela | 4–0 | VM kvalifisering 1990 | 13 |
| 16 | 13. august, 1989 | Estadio Nacional de Chile, Santiago, Chile | Chiles flagg Chile | 1–1 | VM kvalifisering 1990 | 13 |

### Landslagsmål

| Nr | Dato | Stadion | Motstander | Resultat | Turnering |
| --- | --- | --- | --- | --- | --- |
| 1 | 12. juni, 1986 | Estadio Jalisco, Guadalajara, Mexico | Nord-Irlands flagg Nord-Irland | 3–0 | Mexico VM 86 |
| 2 | 16. juni, 1986 | Estadio Jalisco, Guadalajara, Mexico | Polens flagg Polen | 4–0 | Mexico VM 86 |

### U-20

Josimar spilte alle 4 kampene til Brasil U-20 under VM i 1981, som ble arrangert i Australia. Turneringen gikk under navnet FIFA World Youth Championship.

Brasil tok seg videre fra gruppespillet, etter å ha slått Italia og Sør-Korea og spilt uavgjort mot Romania. De ble slått ut i kvartfinalen etter å ha tapt 3-2 mot Qatar, som tok seg helt til finalen hvor de tapte 4-0 mot Vest-Tyskland.

All-star
--------

Josimar representerte "The Americans" i UNICEFs veldedighetskampen mot "Resten av verden" som ble spilt 27. juli 1986.

Kampen ble spilt på Rose Bowl i USA foran 57,539 tilskuere.
The Americans vant kampen 4-3 etter straffesparkkonkurranse, etter at det stod 2-2 etter ordinær tid.
The Americans stilte blant annet med Diego Maradona, Jose Luis Brown og Nery Pumpido som alle hadde blitt verdensmestere med Argentina bare en måned i forveien. I startoppstillingen var også Manuel Negrete som scoret et fantastisk mål i VM-sluttspillet for Mexico i kampen mot Bulgaria.

Meritter
--------

* Copa América i 1989 med Brasil
* Rous Cup i 1987 med Brasil
* Campeonato Carioca (Rio de Janeiro championship) i 1989 med Botafogo
* Campeonato Cearense (Ceará State championship) i 1992 med Ceará Sporting Club

Referanser
----------

1. ↑   transfermarkt.com, oppført som Josimar, Transfermarkt spiller-ID 117632, besøkt 9. oktober 2017[Hentet fra Wikidata]
2. ↑  Martín Tabeira (2013). «Copa América 1989». Besøkt 2. desember 2015.
3. ↑  Marcelo Leme de Arruda (27. mars 2015). «Brazilian National "A" Team Archive». Besøkt 2. desember 2015.
4. ↑  «The American's v Rest of the World, 27 July 1986». Besøkt 18. september 2015.

Eksterne lenker
---------------

* (de) Josimar Higino Pereira – Munzinger Sportsarchiv Rediger på Wikidata

* (en) Josimar Higino Pereira – FIFA Rediger på Wikidata

* (en) Josimar Higino Pereira – Transfermarkt Rediger på Wikidata

* (en) Josimar Higino Pereira – national-football-teams.com Rediger på Wikidata

* (en) Josimar Higino Pereira – PlaymakerStats.com Rediger på Wikidata

| * v
* d
* r
Brasils tropp – VM i fotball 1986 |
| --- |
| 
* 1 Carlos
* 2 Édson
* 3 Oscar
* 4 Edinho (k)
* 5 Falcão
* 6 Júnior
* 7 Müller
* 8 Casagrande
* 9 Careca
* 10 Zico
* 11 Edivaldo
* 12 Paulo Vitor
* 13 Josimar
* 14 Júlio César
* 15 Alemão
* 16 Mauro Galvão
* 17 Branco
* 18 Sócrates
* 19 Elzo
* 20 Silas
* 21 Valdo
* 22 Leão
* Landslagstrener: Telê Santana

 | Flagget til Brasil |

|  |  |
| --- | --- |
| Oppslagsverk/autoritetsdata | Prabook **·** Munzinger (sport)
 |